**NOVÁ SPRÁVA :**(24.3.2020) Vo všetkých školách od 30.3.2020 až do odvolania na základe usmernenia ministra školstva, vedy, výskumu a športu SR bude prerušené vyučovanie.**Vzdelávanie bude zatiaľ pokračovať online formou cez systém edupage.**

***MATURITY 2019/2020:***Predbežné informácie ministra školstva, vedy, výskumu a športu SR uvádzajú, že externá časť maturitnej skúšky je zrušená, písomná forma internej časti maturitnej skúšky je zrušená. Ústna forma maturitnej skúšky bude do 14 dní od odvolania prerušenia vyučovania. (musí byť novela zákona schválená v skrátenom konaní).

***Prihlášky na Stredné školy:*** Prihlášky na prijímacie konanie pre žiakov ZŠ budú zasielané do 15.5. 2020

**O všetkých nových informáciách Vás budem priebežne informovať, vrátane interných pokynov v rámci našej školy.**

----------------------------------------------------------------

**SPRÁVA :** (12.3.2020) Ministerka školstva, vedy, výskumu a športu SR v zmysle § 3 odst. 8 Vyhlášky č. 231/2009 Z.z. na základe rozhodnutia hlavného hygienika SR a Ústredného krízového štábu SR prerušuje vyučovanie na všetkých školách na Slovensku od 16.3.2020 do 29.3.2020. Posúvajú sa aj externé a písomné maturitné skúšky (zatiaľ na 31.3. SJL, 1.4. ANJ a 2.4. MAT).Zostáva v platnosti povinnosť sledovať edupage, kadiaľ učitelia môžu študentom poskytovať študijné materiály, zadávať úlohy, či testy.**Pre ďašie informácie sledujte stránku školy i sociálne siete.** V prípade otázok, kontaktujte učiteľov elektronicky e-mailom (kontakty sú na stránke školy). **Postupujúci do krajského kola SOČ** prihláste sa do súťaže zatiaľ iba elektronicky a do elektronickej prihlášky na stránke ŠIOV vložte pdf súbor s prácou.

Informácie budeme priebežne aktualizovať.

------------------------------------------------------------------

(9.3.2020) Na základe rozhodnutia Trnavského samosprávneho kraja sa z preventívnych dôvodov prerušuje vyučovanie a uzatvára škola pre žiakov na obdobie 10.3.-13.3.2020 vrátane pre všetky formy vyučovania (denné, externé, krúžky, Jazyková škola, kurzy...). **V tomto prípade nejde o prázdniny, ale o prerušenie prezenčnej formy výuky - študijné voľno, takže je možné žiakom zadávať úlohy cez edupage. Žiaci sledujte edupage stránku.**

Pre prípadné nové informácie sledujte stránku školy, prípadne i sociálne siete školy.